pythainlp/thai_wikipedia_clean_20230101 huggingface dataset:
ราศรี สิงหเนตร สมรสกับนางบัวเขียว สิงหเนตร (สกุลเดิม สิงคปัญโญ) มีบุตร 1 คน คือ นายศรีเรือง สิงหเนตร และต่อมาสมรสกับนางเฉลิม สิงหเนตร (สกุลเดิม สายะนันท์) มีบุตรธิดา 2 คน คือ นางเฉลิมศรี และ ผ.ศ. ณัฐชัย สิงหเนตร และภายหลังสมรสอีกครั้งกับนางจันทร์ดี มีบุตรธิดา 3 คน คือ รศ.ศิริพร สิงหเนตร พันเอกทวีชัย สิงหเนตร และแพทย์หญิงศิวาพร จันทร์กระจ่าง
ร.ท.ราศรี เสียชีวิตด้วยโรคมะเร็ง ในวันที่ 25 เมษายน พ.ศ. 2537 อายุได้ 89 ปี
ร.ท.ราศรี เป็นนักการเมืองที่มีความสนใจในอาชีพการเมืองมาก ยอมเสียทรัพย์สินทุ่มเทเพื่องานการเมือง เขาเคยได้รับเลือกตั้งเป็น ส.ส.เชียงใหม่ 1 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 แต่ทำหน้าที่ได้ไม่นานก็เกิดการปฏิวัติขึ้น หลังจากนั้นเป็นต้นมา ร.ท.ราศรี ได้ลงสมัครรับเลือกตั้งอีกหลายครั้ง แต่ก็ไม่ได้รับเลือกตั้ง ครั้งหนึ่งในปี พ.ศ. 2512 ร.ท.ราศรี แพ้ให้กับเจ้าบุญเลิศ ณ เชียงใหม่ อย่างคู่คี่กัน
HITnRUN Phase One
สถาปัตยกรรมฟื้นฟูกอธิค
ฮิตอินรันเฟสทู
ฮิตอินรันเฟสทู  เป็นสตูดิโออัลบั้มที่ 39 และสตูดิโออัลบั้มสุดท้าย ของนักร้องชาวอเมริกัน พรินซ์ ออกจำหน่ายในวันที่ 12 ธันวาคม ค.ศ. 2015 สังกัดค่ายเอ็นพีจี เรคคอร์ดส ภายใต้การดูแลของวอร์เนอร์บราเธอร์สเรเคิดส์ ซึ่งวางจำหน่ายก่อนที่เสียชีวิตในวันที่ 21 เมษายน ค.ศ. 2016 ได้รับการเปิดตัวครั้งแรกเฉพาะในบริการสตรีมมิ่งใน Tidal ในวันที่ 11 ธันวาคม ค.ศ. 2015 เป็นอัลบั้มต่อเนื่องจากอัลบั้มก่อนหน้าของเขา ฮิตอินรันเฟสวัน
HITnRUN Phase Two ได้รับการวิจารณ์ในเชิงบวกโดยทั่วไปจากนักวิจารณ์ดนตรี ซึ่งกำหนดให้คะแนนจากปกติ 100 ความคิดเห็นจากนักวิจารณ์หลัก อัลบั้มนี้ได้รับคะแนนเฉลี่ย 63, อิงจาก 13 ความคิดเห็น
Hit n Run Phase Two
Hit n Run Phase One
ธนัท ฉิมท้วม หรือชื่อเดิม ธเนศ ฉิมท้วม หรือที่รู้จักกันดีในชื่อ โจ บอยสเก๊าท์ เป็นนักร้อง นักแสดงชาวไทย เกิดเมื่อวันที่ 29 พฤษภาคม พ.ศ. 2516 ก้าวเข้าสู่วงการตั้งแต่อายุ 17-18 ปี มีผลงานแรก ๆ คือภาพยนตร์เรื่อง "สยึ๋มกึ๋ย กึ๋ย2", "อนึ่ง คิดถึงพอสังเขป"
จนมาโด่งดังกับการเป็นสมาชิกวงบอยแบนด์ 3 คนที่ชื่อวง บอยสเก๊าท์ กับค่ายอาร์เอส มีเพลงฮิตอย่าง ปอดปอด, ขอคืน ฯลฯ หลังจากนั้นมีผลงานแสดงภาพยนตร์และละครอีกหลายเรื่องอย่างเช่น เจนนี่ กลางวันครับ กลางคืนค่ะ, ดาวพระศุกร์, คุ้มนางครวญ, แคนลำโขง เป็นต้น
ธเนศ ฉิมท้วม (ชื่อใหม่: ธนัท ฉิมท้วม) หรือเป็นที่รู้จักในชื่อ โจ บอยสเก๊าท์ เกิดเมื่อวันที่ 29 พฤษภาคม พ.ศ. 2516 ที่โรงพยาบาลราชวิถี เป็นบุตรชายคนที่ 2 ในจำนวนพี่น้อง 2 คนของคุณยงค์ ฉิมท้วม(บิดา) และคุณเทพี ฉิมท้วม(มารดา)
เริ่มต้นการศึกษาในระดับชั้นอนุบาล จนสำเร็จการศึกษาในระดับชั้นประถมปีที่ 6 จาก โรงเรียนปัญจทรัพย์ (ดินแดง) จากนั้นจึงมาศึกษาต่อในระดับชั้นมัธยมต้นที่ โรงเรียนหอวัง โดยหลังจากสำเร็จการศึกษาจากโรงเรียนหอวัง เขาตัดสินใจออกมาทำงานเพื่อช่วยเหลือคุณพ่อและครอบครัว
สำหรับเส้นทางการทำงานในวงการบันเทิงนั้น เริ่มเข้าสู่วงการบันเทิงจากการทำงานในฐานะนักแสดง คุณโจเป็นที่จดจำในฐานะดาราวัยรุ่น ที่นอกจากจะมีผลงานในด้านการถ่ายแบบในนิตยสารวัยรุ่นฉบับต่างๆแล้ว เขามีผลงานการแสดงฝากไว้ในภาพยนตร์แนวชีวิต/ ตลก-วัยรุ่น หลายๆเรื่องเช่น ป้อสำหรับบางวัน, อนึ่งคิดถึงพอสังเขป, เจนนี่ กลางวันครับ กลางคืนค่ะ !, กึ๋ยทู ( สยึ๋มกึ๋ย ภาค 2 ), มัจจุราชตามล่าข้าไม่สน เป็นต้น
สำหรับผลงานในด้านการแสดง ในส่วนของละครโทรทัศน์ของผู้เขียนบลอก คุณโจมีผลงานการแสดงส่วนหนึ่ง ในด้านละครโทรทัศน์ เช่น ตองหนึ่ง / 111, ดาวพระศุกร์, หวานใจ, วิญญาณหรรษา, เล่ห์ร้ายอุบายรัก, ครอบครัวตัว อ. และ แคนลำโขง เป็นต้น
สำหรับในฐานะการเป็นนักร้อง ที่มีผลงานเพลงในฐานะขวัญใจวัยรุ่นที่ทำให้คุณโจกลายเป็นที่รู้จัก และได้รับความนิยมในกลุ่มผุ้ชมผู้ฟังวัยรุ่นในช่วงปี พ.ศ. 2536 - พ.ศ. 2540 กับการเป็นบอยแบนด์ในชื่อวง "บอยสเก๊าท์ (Boy Scout)" ซึ่งประกอบสมาชิกทั้งหมด 3 คน ได้แก่ ธเนศ ฉิมท้วม (โจ), ฌานิศ ใหญ่เสมอ (ต๊ะ) และ ธนพงศ์ คล้ายพงศ์พันธ์ (ดิ๊บ) ภายใต้สังกัด อาร์เอส โปรโมชั่น โดยเขาได้รับการชักชวนให้เข้ามาเทสต์เสียง ที่บริษัทอาร์เอส โดยคุณสถาพร พานิชย์รักษาพงศ์ และมีผลงานเพลงในอัลบั้มชุดแรกในชื่อ "Boy Scout ไว้ลายไม่ใช่เล่น" ซึ่งมีการเปิดตัวเมื่อวันที่ 17 กันยายน พ.ศ. 2536 และมีผลงานอัลบั้มตามมาอีกหลายๆชุดรวมถึงอัลบั้มพิเศษ มีเพลงที่ได้รับความนิยม ได้แก่เพลง ปอด ปอด, ขอคืน, คิกขุอาโนเนะ, แก๊งใจง่าย, คำว่ารัก, รักเท่านั้น...ให้เธอได้ เป็นต้น
ในปี พ.ศ. 2554 โจ บอยสเก๊าท์ ได้กลับมามีผลงานการร้องผลงานการแสดง อีกทั้งยังมีธุรกิจร้านอาหารชื่อว่า "กระฉ่อน"
โจ บอยสเก๊าท์ เสียชีวิตอย่างกะทันหันเมื่อเวลาประมาณ 00:30 น. ของวันที่ 11 พฤศจิกายน พ.ศ. 2560 ขณะกำลังเล่นคอนเสิร์ตที่ร้านคัลเลอร์บาร์ แถวทาวน์อินทาวน์ ด้วยอาการหัวใจวายเฉียบพลัน สิริอายุได้ 44 ปี
ชีวิตส่วนตัวเคยคบหา (ไม่ได้สมรส) กับนางนันทิยา อุชชิน (น้ำ) สมัยยังทำงานเป็นบาร์เทนเดอร์และ ยังไม่ได้เข้าวงการบันเทิง มีลูกชายชื่อ โชคชัย อุชชิน (ไอซ์)
ภาษาญี่ปุ่นลูกผสมอี๋หลาน
ภาษาญี่ปุ่นลูกผสมอี๋หลาน, คังเค หรือ ฮั่นซีอวี่ (จีนและญี่ปุ่น: ) เป็นภาษาลูกผสมที่มีพื้นฐานจากภาษาญี่ปุ่น เคยใช้พูดบนเกาะไต้หวัน เกิดขึ้นช่วงปี ค.ศ. 1930-1940 สำหรับสื่อสารระหว่างชาวอาณานิคมจักรวรรดิญี่ปุ่นกับเผ่าไท่หย่าที่ตั้งถิ่นฐานทางตอนใต้ของอี๋หลาน คำศัพท์ของผู้พูดที่เกิดในปี ค.ศ. 1974 ร้อยละ 70 เป็นคำญี่ปุ่น และร้อยละ 30 เป็นคำไท่หย่า ส่วนไวยากรณ์นั้นไม่ใกล้เคียงกับภาษาทั้งสองเลย
ภาษาญี่ปุ่นผสมแก้ขัดโยโกฮามะ
ภาษาญี่ปุ่นผสมแก้ขัดโยโกฮามะ , ภาษาโยโกฮามะ (Yokohamese) หรือ ภาษาท่าเรือญี่ปุ่น (Japanese Ports Lingo) เป็นภาษาผสมแก้ขัดที่ใช้ในเมืองโยโกฮามะสำหรับการค้าขายระหว่างชาวญี่ปุ่นกับชาวต่างชาติ ปัจจุบันไม่พบการใช้ตั้งแต่ช่วงศตวรรษที่ 19 เป็นต้นมา ภาษาผสมแก้ขัดนี้ถูกรวบรวมไว้ในหนังสือ "การใช้ภาษาถิ่นโยโกฮามะ" (Exercises in the Yokohama Dialect) เขียนโดยฮอฟแมน แอตคินสัน (Hoffman Atkinson) ตีพิมพ์เมื่อปี ค.ศ. 1879
เบรนตัน ทเวทส์
เบรนตัน ทเวทส์ (; เกิด 10 สิงหาคม ค.ศ. 1989) เป็นนักแสดงชาวออสเตรเลีย รับบทสำคัญเป็น ลุค กัลลาเกอร์ ในภาพยนตร์ชุดทางโทรทัศน์เรื่อง Slide ทางช่อง Fox8 และรับบทเป็น สตู เฮนเดอร์สัน ในภาพยนตร์ชุดทางโทรทัศน์เรื่อง "Home and Away" (2011–2012) นับตั้งแต่ย้ายไปอยู่ที่สหรัฐอเมริกา ทเวทส์ได้มีบทบาทสำคัญในภาพยนตร์เรื่อง "" (2012), "Oculus" (2013), "The Giver" (2014), "Gods of Egypt" (2016) และ "สงครามแค้นโจรสลัดไร้ชีพ" (2017)
เบรนตัน ทเวทส์ เกิดเมื่อวันที่ 10 สิงหาคม ค.ศ. 1989ในเมืองแคนส์ รัฐควีนส์แลนด์ เขาเป็นบุตรชายของปีเตอร์ และ ฟิโอน่า ทเวทส์ เขามีน้องสาวชื่อ สเตซี ทเวทส์เข้าเรียนในระดับมัธยมศึกษาที่โรงเรียนมัธยมแคนส์ในเขตเหนือสุดของรัฐควีนส์แลนด์ ทเวทส์จบการศึกษาในปี ค.ศ. 2006
ในช่วงวัยหนุ่ม ทเวทส์มีความสนใจอยากเป็นตำรวจหรือเจ้าหน้าที่ดับเพลิงเพราะมีที่มาจากภาพยนตร์ที่เขาเคยดู แต่เขาหันเหความสนใจไปที่การสร้างภาพยนตร์ เมื่ออายุ 16 ทเวทส์แสดงครั้งแรกต่อหน้าผู้ชมในเรื่อง "โรเมโอและจูเลียต" จากประพันธ์ของวิลเลียม เชกสเปียร์
ทเวทส์ เรียนการแสดงที่ Queensland University of Technology (QUT) เป็นเวลาสามปีก่อนที่จะจบการศึกษาในปี 2010 จากนั้นเขาย้ายไปอยู่ที่ซิดนีย์ เข้าร่วมแสดงภาพยตร์ชุดทางโทรทัศน์เรื่อง "Home and Away" ก่อนที่จะย้ายไปอยู่ที่สหรัฐอเมริกาในปี 2011-2012 เพื่อไล่ล่าหน้าที่อาชีพของเขา
ก่อนที่จะจบการศึกษาจาก Queensland University of Technology, ทเวทส์ เปิดตัวในภาพยนตร์ครั้งแรกเรื่อง Charge Over You, 2010 เป็นภาพยนตร์อิสระ หลังจากที่เขาจบการศึกษา, ทเวทส์ ปรากฏตัวในตอนของ "Sea Patrol" และในหนังสั้นเรื่อง "Headsmen"
ในเดือนพฤศจิกายน 2010, ทเวทส์, พร้อมกับ อเดล เปโรวิค, เบน ชูมันน์, เอมิลี โรบินส์, และ กราซี กิลเบิร์ต แสดงในภาพยนตร์ชุดทางโทรทัศน์เรื่อง "Slide" ของช่อง Fox8 ออสเตรเลีย.เนื้อเรื่องพูดถึงการติดตามห้าวัยรุ่นบริสเบนเพื่อทำให้พวกเขาเติบโตเป็นผู้ใหญ่. ทเวทส์ มองตัวละครของเขา ลุค แกลลาเกอร์ ว่า "เขามองเกี่ยวกับการดิ้นรนปัญหาภายในครอบครัว เขาวาดฝันในโอกาสที่จะหาเพื่อนที่ดีขึ้นและมีโอกาสที่จะเป็นส่วนหนึ่งของกลุ่ม เขาเจ๋งและเป็นเด็กที่ได้รับการยอมรับ มีเพื่อนบางคนที่เขารักและช่วยให้เขาเป็นผู้ใหญ่." ทเวทส์ ปรากฏตัวครั้งแรกของเขาใน "Slide" รอบปฐมทัศน์เมื่อวันที่ 16 สิงหาคม 2011 ในฤดูกาลที่หนึ่ง.
หลังจากนั้นไม่นาน ทเวทส์ ย้ายจากแคนส์ไปซิดนีย์ ในเดือนเมษายนปี 2011 เขามีกำหนดเวลาห้าเดือนในการรับบทบาทเป็น สตู เฮนเดอร์สัน ในฤดูกาลที่ 24 ของภาพยตร์ชุดทางโทรทัศน์เรื่อง "Home and Away". ทเวทส์ เห็นว่าการแสดงเป็นประสบการณ์การเรียนรู้ที่ดีและกล่าวว่าเขามีนักแสดงร่วมที่ทำงานด้วยกันง่าย. ทเวทส์ ปรากฏตัวครั้งแรกของเขาในฐานะสมาชิกของกลุ่ม River Boys, เมื่อ 23 สิงหาคม 2011. ทริสแทน สวานวิค จากหนังสือพิมพ์ "The Courier-Mail" กล่าวถึง ทเวทส์ ว่า "เขาน่ารักเกินไปที่จะทำให้ตัวเองดูเท่ห์ในกลุ่ม River Boy" แต่รอยสักปลอมนั้นทำให้การแสดงดูสมดุล ทเวทส์ กล่าวถึงตัวละครที่เขาแสดงว่า "สตู เจ๋ง, เขามีบางอย่างที่ต้องต่อสู้, เขาเข้าใจผู้หญิง, อารมณ์ขันสุดยอด"
ทเวทส์ ย้ายไปยังประเทศสหรัฐอเมริกา เขาเซ็นสัญญานำชายเมื่อปี 2012 ในการเล่นภาพยนตร์โทรทัศน์เรื่อง "" เป็นฝ่ายตรงข้ามกับนักแสดงหญิงชาวออสเตรเลีย อินเดียนา อีแวนส์. ภาพยนตร์ได้รับความคิดเห็นที่หลากหลายโดยทั่วไปและเว็บไซต์ "Zap2it" ยกย่องทั้ง ทเวทส์ และ อีแวนส์ ว่าส่วนใหญ่เชื่อในการแสดง.
ในปี 2013 ทเวทส์ แสดงภาพยนตร์เกี่ยวกับจิตวิทยา สยองขวัญเหนือธรรมชาติเรื่อง "Oculus" รับบทเป็น ทิม รัสเซลล์. การผลิตเริ่มต้นในเดือนตุลาคม ปี 2012 ที่รัฐแอละแบมา และเสร็จสมบูรณ์ในไม่กี่สัปดาห์ต่อมา. ภาพยนตร์เรื่องนี้เปิดตัวครั้งแรกวันที่ 5 กันยายน ณ เทศกาลภาพยนตร์นานาชาติโตรอนโต 2013 และได้รับการปล่อยทั่วโลกวันที่ 11 เมษายน 2014. การแสดงเป็นรัสเซลล์ได้รับการต้อบรับอย่างดีจากเว็บไซต์ "Indiewire" ซึ่งอ้างว่า ทเวทส์ แสดงความกลัวออกมาได้น่าเชื่อ ตลอดระยะเวลาทั้งหมดของหนัง.
ในปี 2014 ทเวทส์ กลับไปออสเตรเลียในช่วงเวลาสั้นๆสำหรับถ่ายทำภาพยนตร์เรื่อง "Son of a Gun" ที่ถ่ายทำหลักในเมืองเพิร์ท, คาลกูร์ลี และ เมลเบิร์น ทเวทส์ ออดิชั่นเป็นเจอาร์ ถึง 10 ครั้งก่อนที่จะได้รับบทบาท. ทเวทส์ กล่าวเกี่ยวกับตัวละครของเขาว่า "ผมรีบคว้าการออดิชั่นเมื่อมีโอกาสนี้ขึ้นมาและผมพบว่าตัวละครตัวนี้เป็นเด็กที่มีความอ่อนแอมากท่ามกลางคนแปลกหน้า เป็นแรงดลใจ ผมแค่คิดว่ามันน่าสนใจเหมือนชีวิตวัยหนุ่มของตัวเอง" ทเวทส์ ได้รับเสียงชื่นชมสำหรับภาพของเจอาร์ และซิดนีย์ข่าวเช้า ยกย่องบทบาทของเขาว่าเป็นพระเอกเตรียมรบของแผน. ภาพยนตร์ฉายรอบปฐมทัศน์ในออสเตรเลียวันที่ 16 ตุลาคม 2014.
ทเวทส์ ปรากฏใน "มาเลฟิเซนต์ กำเนิดนางฟ้าปีศาจ" เป็น เจ้าชายฟิลลิป พร้อมกับ แองเจลินา โจลี และ แอล แฟนนิง. นอกจากนี้เขาได้แสดงภาพยนตร์เรื่อง "The Signal" เป็นดารานำชายรับบทเป็น นิค อีสท์แมน ฝ่ายตรงข้ามกับ ลอว์เรนซ์ ฟิชเบิร์น และ โอลิเวีย คุก. ภาพยนตร์เรื่องนี้เปิดตัวที่ เทศกาลภาพยนตร์ซันแดนซ์ ในเดือนมกราคมปี 2014, เจ็ดเดือนหลังจากที่ถ่ายทำในทะเลทรายรัฐนิวเม็กซิโก ทเวทส์ ได้รับคำกล่าวจาก "The Plain Dealer" สังเกตว่าผลงานของเขาใน "The Signal" "เป็นที่น่าสนใจในการขับเคลื่อนการแสดงจากสิ่งประหลาดรอบตัวเขา."
นอกจากนี้เขายังได้ร่วมแสดงใน "The Giver" รับบทโจนัส พร้อมกับ เจฟฟ์ บริดเจส และ เมอรีล สตรีป ส่วนใหญ่ถ่ายทำในแอฟริกาใต้ ภาพยนตร์เรื่องนี้มีการวิจารณ์โดยทั่วไปในเชิงลบ, "เดอะเดลีเทลิกราฟ" วิจารณ์ ทเวทส์ ว่า "เขาพยายามเพื่อให้เราเห็นภาพซ้อนของพระเอก ขัดแย้งกับหนังเรื่องนี้" อย่างไรก็ตามได้รับการตอบรับอย่างดีจาก "Huffington Post" ที่ชมเชยการแสดงของ ทเวทส์ และโดย "The Plain Dealer" ซึ่งตั้งข้อสังเกตว่า ทเวทส์ ทำงานได้ดีกับบทบาทของผู้นำ เขาได้รับรางวัล Breakthrough จากองค์กรออสเตรเลียฟิล์ม สำหรับบทบาทของเขาใน"The Giver"
ทเวทส์ นำแสดงใน "Gods of Egypt" พร้อมกับ เจอราร์ด บัตเลอร์ และ เจฟฟรีย์ รัช รับบทเป็นเบค มนุษย์ผู้ลักทรัพย์. การถ่ายเริ่มต้นขึ้นเมื่อ 20 มีนาคม 2014 ที่ฟ็อกซ์สตูดิโอในซิดนีย์, ออสเตรเลีย, และภาพยนตร์เรื่องนี้ได้รับการปล่อยตัวทั่วโลกวันที่ 26 กุมภาพันธ์ 2016.
ทเวทส์ ได้แสดงในภาพยนตร์เรื่อง "สงครามแค้นโจรสลัดไร้ชีพ" ซึ่งเข้าฉายในวันที่ 26 พฤษภาคม 2017 ทเวทส์ สวมบทบาทเป็นเฮนรี่ อยู่ฝ่ายตรงข้ามกับ จอห์นนี เดปป์, เจฟฟรีย์ รัช และ คาเบียร์ บาร์เดน การถ่ายทำของภาพยนตร์เรื่องนี้เริ่มต้นในเดือนกุมภาพันธ์ปี 2015 ใน โกลด์โคสต์ รัฐควีนส์แลนด์, ออสเตรเลีย
ในปี 2017 ทเวทส์ จะมีบทบาทนำในภาพยนตร์คริสเตียน เรื่อง "An Interview with God" รับบทบาทเป็นนักข่าวหนุ่มนามว่า พอล แอชเชอร์ ร่วมแสดงกับนักแสดงรางวัลออสการ์ เดวิด สเตรทธาร์น
ทเวทส์ ได้ออกเดทกับ Chloe Pacey ตั้งแต่ปี 2015 หลังจากที่ทั้งสองได้เป็นเพื่อนร่วมห้องในขณะที่ ทเวทส์ อยู่ในออสเตรเลียเพื่อถ่ายทำหนังโจรสลัด บุตรสาวของทั้งคู่เกิดในเดือนมีนาคม ปี 2016
Brenton Thwaites
สโมสรฟุตบอลเลสเตอร์ซิตีในฤดูกาล 2015–16
ฤดูกาล 2015–16 เป็นฤดูกาลที่ 111 ในระบบฟุตบอลลีกอังกฤษและเป็นฤดูกาลที่ 48 อย่างไม่เป็นทางการในระดับสูงของฟุตบอลอังกฤษ. ฤดูกาลนี้เลสเตอร์ซิตีได้เข้าร่วมในพรีเมียร์ลีก ถือเป็นฤดูกาลที่สองติดต่อกัน เช่นเดียวกับ เอฟเอคัพ และ ลีกคัพ ฤดูกาลเริ่มต้นระหว่างวันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
โดยในฤดูกาลนี้ เลสเตอร์ซิตีสร้างปรากฏการณ์ที่สำคัญในประวัติศาสตร์วงการฟุตบอลระดับโลกและของสโมสร เนื่องจากได้แชมป์พรีเมียร์ลีกเป็นครั้งแรกในรอบ 132 ปี นับแต่ก่อตั้งสโมสรมา จนถูกเปรียบว่าเหมือนดั่งเทพนิยาย โดยก่อนเปิดฤดูกาล เลสเตอร์ซิตีได้ถูกร้านรับพนันอย่างถูกต้องตามกฎหมายของอังกฤษวางอัตราต่อรองที่จะได้แชมป์อยู่ถึง 5,000 ต่อ 1 แต่ผลงานโดยรวมในฤดูกาลนี้ ผู้เล่นทุกคนเล่นได้อย่างดีเยี่ยม โดยเฉพาะอย่างยิ่ง เจมี วาร์ดี, ริยาด มาห์เรซ และเอ็นโกโล ก็องเต ทั้งที่ผู้เล่นเหล่านี้ไม่ถูกจัดว่าเป็นผู้เล่นที่มีชื่อเสียงโด่งดังหรือมีค่าตัวสูงแต่อย่างใด ในขณะที่มีผู้จัดการทีมคนใหม่ คือ เคลาดีโอ รานีเอรี ในวันที่ 21 พฤศจิกายน ค.ศ. 2015 เลสเตอร์ซิตีขึ้นเป็นทีมนำอันดับหนึ่งในตารางคะแนนครั้งแรก และกลับมาเป็นทีมนำอีกครั้งในวันที่ 23 มกราคม ค.ศ. 2016 ทั้งที่ในช่วงคริสต์มาสของฤดูกาลที่แล้ว เลสเตอร์ซิตีอยู่อันดับสุดท้ายของตารางคะแนน ต้องดิ้นรนหนีการตกชั้นด้วยซ้ำ และที่สุดก็คว้าแชมป์ไปได้ หลังจบการแข่งขันนัดที่ 36 ซึ่งเลสเตอร์ซิตีเสมอกับแมนเชสเตอร์ยูไนเต็ด ที่สนามโอลด์แทรฟฟอร์ด ไป 1-1 และต่อมา ทอตนัมฮอตสเปอร์เสมอกับเชลซี ที่สนามสแตมฟอร์ดบริดจ์ ไป 2-2 เนื่องจากทอตนัมฮอตสเปอร์ที่มีคะแนนตามเป็นที่สอง มีคะแนนห่างจากเลสเตอร์ซิตี 7 คะแนน โดยที่เหลือการแข่งขันอีกเพียง 2 นัด ซึ่งไม่สามารถไล่ได้ทันแล้ว และทำให้ในฤดูกาลหน้า สโมสรได้ลงเล่นยูฟ่าแชมเปียนส์ลีก เป็นครั้งแรกอีกด้วย
เลสเตอร์ซิตีรับถ้วยแชมป์ในนัดที่ 37 จากการพบกับเอฟเวอร์ตัน ซึ่งเป็นการเล่นนัดสุดท้ายของฤดูกาลนี้ที่สนามคิงเพาเวอร์สเตเดียม สนามเหย้าของสโมสร
เมื่อวันที่ 21 พฤษภาคม ค.ศ. 2015 เลสเตอร์ซิตี ได้มีการยืนยันสามนัดกระชับมิตรช่วงก่อนเปิดฤดูกาลของพวกเขาพบกับ ลินคอล์นซิตี, แมนส์ฟีลด์ทาวน์ และ เบอร์มิงแฮมซิตี เมื่อวันที่ 22 พฤษภาคม ค.ศ. 2015 เลสเตอร์ซิตี เพิ่มทริปในการพบกับ เบอร์ตันอัลเบียน ต่อตารางการแข่งขันก่อนเปิดฤดูกาลของพวกเขา เมื่อวันที่ 30 มิถุนายน ค.ศ. 2015 เลสเตอร์ซิตีได้มีการยืนยันนัดกระชับมิตรพบกับ รอเธอร์แฮม ยูไนเต็ด
รวมเงินที่ใช้จ่ายทั้งสิ้น: 27,300,000 ปอนด์
ยอดรวมที่เข้ามา: 7,000,000 ปอนด์
"ณ วันที่ 15 พฤษภาคม ค.ศ. 2016"
"ณ วันที่ 14 พฤษภาคม ค.ศ. 2016"
ภาษาอังกฤษแบบโบนิน
ภาษาอังกฤษแบบโบนิน, ภาษาอังกฤษแบบโองาซาวาระ หรือ ภาษาหมู่เกาะโบนิน  เป็นภาษาลูกผสมที่มีพื้นฐานมาจากภาษาอังกฤษที่ใช้บนหมู่เกาะโองาซาวาระหรือโบนิน ทางตอนใต้ของประเทศญี่ปุ่น ซึ่งรับอิทธิพลจากภาษาญี่ปุ่นค่อนข้างสูงจนกล่าวได้ว่าเป็นภาษาลูกผสมระหว่างภาษาอังกฤษและญี่ปุ่น
ช่วงต้นศตวรรษที่ 19 ได้มีชาวยุโรปและชาวออสโตรนีเชียนเข้าไปตั้งถิ่นฐาน ซึ่งในจำนวนนี้มีผู้ใช้ภาษาอังกฤษแบบอเมริกันด้วย หลังจากนั้นเป็นต้นมาภาษาอังกฤษผสมแก้ขัดได้กลายเป็นสัญลักษณ์ของหมู่เกาะสืบทอดสู่ผู้พูดรุ่นที่สองและสาม จนกระทั่งมีชาวญี่ปุ่นกว่าพันคนเข้ามาตั้งรกรากบนเกาะ ชาวเกาะจึงตกอยู่ในสภาวะทวิภาษาระหว่างภาษาอังกฤษแบบโบนินเดิมกับภาษาญี่ปุ่นที่เข้ามาใหม่
ในศตวรรษที่ 20 ชาวเกาะใช้ภาษาอังกฤษแบบโบนินสื่อสารกันในครอบครัว ระหว่างการยึดครองของสหรัฐอเมริกาช่วงปี ค.ศ. 1946-1968 ได้มีการเรียนการสอนเป็นภาษาอังกฤษแบบอเมริกันในสถานศึกษา ชาวเกาะจึงเรียกนักเรียนรุ่นนั้นว่า "รุ่นนาวี" (Navy Generation) แต่หลังสหรัฐอเมริกายุติบทบาทในการปกครอง ภาษาอังกฤษแบบโบนินก็เริ่มรับอิทธิพลจากภาษาญี่ปุ่นมากขึ้น และหลังการตีพิมพ์พจนานุกรมสองภาษาเมื่อปี 2005 ชาวเกาะรุ่นใหม่จึงมีแนวโน้มที่จะพูดภาษาญี่ปุ่นแบบมาตรฐานเป็นภาษาเดียว
พระเจ้าบรมวงศ์เธอ เจ้าฟ้านภาจรจำรัสศรี
ประเทศไทยใน พ.ศ. 2495
เหตุการณ์ที่เกิดขึ้นใน พ.ศ. 2495 (ค.ศ. 1952) ในประเทศไทย เป็นปีที่ 171 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2499
เหตุการณ์ที่เกิดขึ้นใน พ.ศ. 2499 (ค.ศ. 1956) ในประเทศไทย เป็นปีที่ 175 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2477
เหตุการณ์ที่เกิดขึ้นใน พ.ศ. 2477 (ค.ศ. 1934) ในประเทศไทย เป็นปีที่ 153 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2476 (1 มกราคม - 31 มีนาคม) และ 2477 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2485
เหตุการณ์ที่เกิดขึ้นใน พ.ศ. 2485 (ค.ศ. 1942) ในประเทศไทย เป็นปีที่ 161 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประเทศไทยใน พ.ศ. 2487
เหตุการณ์ที่เกิดขึ้นใน พ.ศ. 2487 (ค.ศ. 1944) ในประเทศไทย เป็นปีที่ 163 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประเทศไทยใน พ.ศ. 2486
เหตุการณ์ที่เกิดขึ้นใน พ.ศ. 2486 (ค.ศ. 1943) ในประเทศไทย เป็นปีที่ 162 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประเทศไทยใน พ.ศ. 2496
เหตุการณ์ที่เกิดขึ้นใน พ.ศ. 2496 (ค.ศ. 1953) ในประเทศไทย เป็นปีที่ 172 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2497
เหตุการณ์ที่เกิดขึ้นใน พ.ศ. 2497 (ค.ศ. 1954) ในประเทศไทย เป็นปีที่ 173 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
เลตส์โกเครซี
เลตส์โกเครซี  เป็นเพลงของพรินซ์ และเดอะเดอะรีโวลูชั่นในปี ค.ศ. 1984 จากอัลบั้ม Purple Rain และอยู่ในอัลบั้มซาวน์แทร็คในภาพยนตร์ชื่อเรื่อง Purple Rain ในปี ค.ศ. 1984 "Let's Go Crazy" เป็นหนึ่งในเพลงที่มีชื่อเสียงของพรินซ์ และมักเป็นเพลงหลักในการแสดงคอนเสิร์ต
ซิงเกิลนี้ติดชาร์ตอันดับที่ 1 ของบิลบอร์ดฮอต 100 และตามด้วย 2 อันดับชาร์ตที่ขึ้นอันดับ 1 ในชาร์ตเพลงอาร์แอนด์บี /ฮิป-ฮอป และฮอตแดนซ์คลับเพลย์ เช่นเดียวกับชาร์ตใน UK Top 10 hit
เพลงนี้ได้รับการแก้ไขเล็กน้อยสำหรับภาพยนตร์เรื่องนี้ Purple Rain ในเวอร์ชันของ "Special Dance Mix" ซึ่งมีส่วนเพลงบรรเลงนานขึ้นในระดับกลาง รวมทั้งโซโลเปียโนที่เห็นได้ชัดของการปรับแต่งและบางเนื้อร้องของเพลงที่วุ่นวาย
หลังจากการเสียชีวิตของพรินซ์ เพลงนี้ได้ขี้นอันดับ 39 ของบิลบอร์ดฮอต 100 ตั้งแต่วันที่ 30 เมษายน ค.ศ. 2016 เพลงนี้ขายได้ 964,403 ก็อปปี้ในสหรัฐอเมริกา
ไอวูดไดโฟร์ยู
ไอวูดไดโฟร์ยู  เป็นเพลงของพรินซ์ และเดอะรีโวลูชั่น จากอัลบั้มในปี ค.ศ. 1984 เพอร์เพิลเรน และอยู่ในอัลบั้มซาวน์แทร็คในภาพยนตร์ชื่อเรื่อง เพอร์เพิลเรน ในปี ค.ศ. 1984 เพลงนี้ได้ขึ้นอันดับที่ 8 ในชาร์ตบิลบอร์ดฮอต 100 ในประเทศสหรัฐอเมริกา
ตั้งแต่วันที่ 30 เมษายน ค.ศ. 2016 เพลงนี้ขายได้ 561,772 ก็อปปี้ในสหรัฐอเมริกา
อนุสรณ์สถาน จิตร ภูมิศักดิ์
คิส (เพลงพรินซ์)
คิส  เป็นเพลงของพรินซ์ และเดอะเดอะรีโวลูชั่น จากอัลบั้มในปี ค.ศ. 1986 พาเรด
เพลงนี้ติดอันดับที่ 464 ของโรลลิงสโตน ใน 500 เพลงที่ยิ่งใหญ่ที่สุดตลอดกาล ในนิตยสารโรลลิงสโตน เพลงนี้ถูกโหวตให้เป็นเพลงยอดเยี่ยมแห่งปี ค.ศ. 1986
หลังจากการเสียชีวิตของพรินซ์ เพลงนี้ได้ขี้นอันดับ 28 ของบิลบอร์ดฮอต 100 ,ขี้นอันดับที่ 2 ของชาร์ต French Singles Chart ตั้งแต่วันที่ 30 เมษายน ค.ศ. 2016 เพลงนี้ขายได้ 1,330,336 ก็อปปี้ในสหรัฐอเมริกา
ประวัติเวอร์ชัน /การพัฒนา และการออกจำหน่าย.
เพลง Kiss เริ่มจากอคูสติส์เดโมสั้นๆ ประมาณหนึ่งนาทีในความยาวประกอบด้วยซิงเกิ้ลคำประพันธ์ Twelve-bar blues พรินซ์ให้เพลงนี้กับวงฟังก์ Mazarati ในอัลบั้มเปิดตัวของพวกเขา Mazarati และโปรดิวเซอร์ David Z ได้นำเพลงกลับมาทำใหม่ โดยตัดทอนเสียงให้เรียบง่ายของตัวเพลง เมื่อ Mazarati ส่งเพลงนี้ให้ พรินซ์ เขาประหลาดใจงานของพวกเขา และตัดสินใจที่นำเพลงนี้กลับมาเป็นเพลงตัวเอง
แม้ว่า วอร์เนอร์บราเธอร์ส ไม่ต้องการให้ปล่อยเป็นซิงเกิล "Kiss" ก็เป็นเพลงที่ 3 ของพรินซ์ที่ขึ้นชาร์ตอันดับที่ 1 ในสหรัฐอเมริกาฮิตตามเพลงที่ประสบความสำเร็จอย่างสูงในปี ค.ศ. 1984 อย่างเพลง "When Doves Cry" และ "Let's Go Crazy"
มิวสิกวีดิโอนี้กำกับโดย Rebecca Blake ในการวางแผนของวิดีโอ พรินซ์ปรากฏในเสื้อแจ็คเก็ตหนังครึ่งตัว และเต้นในห้องโถง เขามาพร้อมกับนักเต้นสวมหน้ากาก Monique ของแมนนิ่งสวมใส่ชุดชั้นในสีดำ และนักบินสวมแว่นกันแดด ขณะที่สมาชิกวง Revolution Wendy Melvoin นั่งเล่นกีตาร์
การถึงแก่อสัญกรรมและพิธีศพของคิม จองอิล
แบล็กสเวต
แบล็คสเวียต  เป็นเพลงของพรินซ์ ซึ่งออกจำหน่ายเป็นซิงเกิลที่ 2 จากอัลบั้มในปี ค.ศ. 2006 "3121" มิวสิควีดิโอนี้ออกจำหน่ายพร้อมกับซิงเกิลในวันที่ 2 กุมภาพันธ์ ค.ศ. 2006 ในงานรางวัลแกรมมี เพลงนี้ได้รับการเสนอชื่อชิงรางวัลสุดยอดเพลงอาร์แอนด์บี และสุดยอดผลงานเพลงอาร์แอนด์บี
เพลงนี้เป็นผลงานที่เรียบง่ายในรูปแบบ ฟังก์ ควบคู่ไปกับองค์ประกอบของฮิปฮอป ซึ่งคล้ายกับเพลง "When Doves Cry" และ"Kiss" จะขาดการผสมผสานซึ่งเป็นปรากฏการณ์ที่เกิดขึ้นที่ผิดปกติในเพลงป๊อป เป็นหลักที่ใช้ในการเพียง แต่เป็นเครื่องกลองและสังเคราะห์เสียงแหลมสูง
กีตาร์ (เพลง)
กีตาร์  เป็นเพลงและซิงเกิลแรกของพรินซ์ จากอัลบั้ม"แพนเน็ตเอิร์ธ"ในปี ค.ศ. 2007 เพลงนี้ติดอันดับที่ 39 ของโรลลิงสโตน ในสุดยอดเพลง 100 ในปี 2007
ซิงเกิลดิจิตอลถูกออกจำหน่ายในรูปแบบ MP3 ผ่านเวอไรซอนไวร์เลสส์ และO2 ในมิวสิกวิดีโอเพลงมีเนื้อเรื่องนักเต้นในปัจจุบันของเขา "The Twinz" โดยฉายรอบปฐมทัศน์บนเว็บไซต์ Verizon
เพลงนี้จำหน่ายในสถานีวิทยุในวันที่ 11 มิถุนายน ในขณะที่รูปแบบซีดีซิงเกิลถูกวางจำหน่ายออกมาทั่วโลกในวันที่ 9 กรกฎาคม
แม้ว่าจะไม่ได้ประสบความสำเร็จบนชาร์ตเป็นจำนวนมากเหมือนเพลงอื่น ๆ ของเขา แต่ได้ติดชาร์ตท็อป 40 ใน 4 ประเทศ ได้แก่ กรีซ, อิตาลี, เนเธอร์แลนด์ และญี่ปุ่น ในอันดับที่ 10 ของซิงเกิล
ท่าอากาศยานนานาชาติกูวาลานามู
ท่าอากาศยานนานาชาติกัวลานามู ( บางครั้งย่ออย่างไม่เป็นทางการเป็น KNIA) เป็นสนามบินนานาชาติในอำเภอเดอลีเซอร์ดัง จังหวัดสุมาตราเหนือ ประเทศอินโดนีเซีย อยู่ทางตะวันออกจากใจกลางเมืองเมดันไปประมาณ 23 กิโลเมตร สนามบินแห่งนี้สร้างขึ้นเพื่อใช้งานแทนท่าอากาศยานนานาชาติโปโลนียา สนามบินแห่งนี้ตั้งอยู่ใกล้แหล่งเพาะปลูกปาล์มน้ำมัน และมีแผนพัฒนาให้เป็นสนามบินศูนย์กลางของเกาะสุมาตรา โดยสนามบินแห่งนี้ใหญ่เป็นอันดับที่สองรองจากท่าอากาศยานนานาชาติซูการ์โน-ฮัตตา แต่ที่นี่เป็นสนามบินแห่งแรกที่มีระบบขนส่งมวลชนโดยตรงกับตัวเมือง สนามบินแห่งนี้ถูกรวมในแผนพัฒนาเศรษฐกิจของประเทศอินโดนีเซีย (MP3EI) และเป็นหนึ่งในยุทธศาสตร์สำคัญของตลาดการบินอาเซียน (ASEAN-SAM)
สนามบินเปิดใช้งานครั้งแรกอย่างไม่เป็นทางการในวันที่ 25 กรกฎาคม ค.ศ. 2013 โดยย้ายเที่ยวบินจากท่าอากาศยานนานาชาติโปโลนียา มาไว้ที่สนามบินแห่งนี้ทั้งหมด
ท่าอากาศยานนานาชาติสุลต่านมะฮ์มุด บาดารูดินที่ 2
ท่าอากาศยานนานาชาติสุลต่านมะฮ์มุด บาดารูดินที่ 2  เป็นสนามบินนานาชาติในเมืองปาเล็มบัง จังหวัดสุมาตราใต้ ประเทศอินโดนีเซีย ชื่อสนามบินมาจากพระนามของสุลต่านมะฮ์มุด บาดารูดินที่ 2 ซึ่งเป็นสุลต่านแห่งปาเล็มบัง
ในช่วงปี ค.ศ. 1938 ได้เปิดใช้งานสนามบินพาณิชย์แห่งนี้ครั้งแรกที่ตาลังเบอตูตูในปาเล็มบัง
ต่อมากองทัพญี่ปุ่นได้สร้างสนามบินใหม่ในช่วงที่ญี่ปุ่นเข้ายึดครอง (ระหว่าง ค.ศ. 1942-1943) ในวันที่ 15 กรกฎาคม ค.ศ. 1963 ได้เปิดใช้งานในฐานะสนามบินร่วมทางการทหารและพาณิชย์ แต่ต่อมาในวันที่ 21 สิงหาคม ค.ศ. 1975 ได้กลับมาเป็นสนามบินพาณิชย์อีกครั้ง และในวันที่ 3 เมษายน ค.ศ 1985 ได้เปลี่ยนชื่อจาก "ท่าอากาศยานตาลังเบอตูตู" มาเป็น "ท่าอากาศยานนานาชาติสุลต่านมะฮ์มุด บาดารูดินที่ 2" ให้บริการโดยอังกาซาปูราที่ 2
หลังจากที่จังหวัดสุมาตราใต้ได้รับคัดเลือกให้เป็นเจ้าภาพในงานสัปดาห์กีฬาแห่งชาติในปี ค.ศ. 2004 ได้มีการก่อสร้างส่วนต่อขยายอาคารใหม่ เปิดใช้งานในวันที่ 27 กันยายน ค.ศ. 2005
โซเดียมอลูมิโนซิลิเกต
ท่าอากาศยานนานาชาติสุลต่านฮาซานุดดิน
ท่าอากาศยานนานาชาติสุลต่านฮาซานุดดิน  เป็นสนามบินในเมืองมากัซซาร์ ประเทศอินโดนีเซีย ห่างจากตัวเมืองมากัซซาร์ไปประมาณ ให้บริการโดย PT. Angkasa Pura I อาคารผู้โดยสารแห่งใหม่เปิดใช้งานวันที่ 20 สิงหาคม ค.ศ. 2008 ส่วนชื่อสนามบินมาจากสุลต่านฮาซานุดดิน สุลต่านแห่งโกวา ผู้ต่อสู้กับบริษัทอินเดียตะวันออกของเนเธอร์แลนด์ในคริสต์ทศวรรษ 1660
สนามบินอยู่ระหว่างเขตเมืองมากัซซาร์กับอำเภอมารซในจังหวัดซูลาเวซีใต้ ใช้เวลาเดินทาง 15-20 นาทีจากเมืองมากัซซาร์
อาคารเก่า.
อาคารเก่าถูกยกเลิกใช้งานนับตั้งแต่เปิดใช้งานอาคารใหม่ในปี ค.ศ. 2008 ปัจจุบันถูกใช้งานด้านการทหาร
อาคารใหม่อยู่ทางทิศใต้ของอาคารเก่า สถิติผู้โดยสาร 7 ล้านคนต่อปี มีขนาดใหญ่เป็น 5 เท่าของอาคารเก่า มีสะพานเทียบเครื่องบิน 6 ตัว เป็นอาคารสนามบินแห่งแรกของประเทศที่ใช้สถาปัตยกรรมแบบไฮเทค
มีรถโดยสารประจำทางหลายสายที่ให้บริการจากสนามบินแห่งนี้ ผู้ให้บริการปัจจุบันคือ "ดามริ"
เทกมีวิธยู
เทคมีวิธยู  เป็นเพลงของพรินซ์ และเดอะเดอะรีโวลูชั่น จากอัลบั้มในปี ค.ศ. 1984 เพอร์เพิลเรน เป็นเพลงป๊อปที่โดดเด่นสำหรับโซโลกลองและฉิ่ง ที่เปิดเพลงและเล่นซ้ำอีกครั้งไปยังจบ เพลงนี้ได้ขึ้นอันดับที่ 25 ในชาร์ตท็อป 40 ในประเทศสหรัฐอเมริกา
เพลงนี้ร้องคู่กับ Apollonia Kotero และเดิมทีตั้งใจจะอยู่ในอัลบั้มของ Apollonia 6 แต่ถูกดึงออกมาอยู่ในอัลบั้มซาวน์แทร็ค "Purple Rain"
Take Me with U
แบทแดนซ์
แบทแดนซ์  เป็นเพลงของพรินซ์ จากอัลบั้มซาวแทร็คแบทแมนในปี ค.ศ. 1989 ประกอบภาพยนตร์เรื่องแบทแมน เพลงนี้ได้ขึ้นอันดับที่ 1 ในชาร์ตท็อป 40 ในประเทศสหรัฐอเมริกา และกลายเป็นซิงเกิลที่ 4 ของพรินซ์ที่ขี้นชาร์ตอันดับที่ 1
ปาร์ตีแมน
ปาร์ตีแมน  เป็นเพลงของพรินซ์ จากอัลบั้มซาวแทร็กแบทแมนในปี ค.ศ. 1989 ประกอยภาพยนตร์เรื่องแบทแมน เพลงนี้ได้ขึ้นอันดับที่ 1 ในชาร์ตท็อป 40 ในประเทศสหรัฐอเมริกา และกลายเป็นซิงเกิลที่ 4 ของพรินซ์ที่ขี้นชาร์ตอันดับที่ 1 ตามเพลง "แบทแดนซ์" เพลงนี้เป็นหนึ่งในไม่กี่เพลงในอัลบั้มที่เป็นจุดเด่นสำคัญในภาพยนตร์เรื่องนี้ ที่มาพร้อมกับฉากที่ตลกและสมุนของเขาทำให้เสียโฉมสำราญในการจัดแสดงในหอศิลป์เมืองก๊อตแธม
ดิอามส์ออฟโอไรอัน
ดิอาร์มส์ออฟออร์ชั่น  เป็นเพลงของพรินซ์ที่ประพันธ์คำร้องร่วมกับ ชีนา อีสตัน จากอัลบั้มซาวแทร็กแบทแมนในปี ค.ศ. 1989 ประกอบภาพยนตร์เรื่องแบทแมน โดยวางจำหน่ายเป็นซิงเกิลที่ 3 จากอัลบั้ม เป็นเพลงที่มาพร้อมกับส่วนใหญ่ที่เป็นเปียโน และเครื่องสังเคราะห์เสียง
เทคมีวิธยู
กีต้าร์ (เพลง)
ฟูรี (เพลง)
ฟูรี  เป็นซิงเกิลของพรินซ์ จากอัลบั้ม"3121"ในปี ค.ศ. 2006 โดยซิงเกิลนี้เปิดในรายการสดของ"แซเทอร์เดย์ไนต์ไลฟ์" ในวันที่ 4 กุมภาพันธ์ ค.ศ. 2006 เป็นเพลงส่วนหนึ่งของพรินซ์จาก สี่เพลงที่แสดงในงาน2006 Brit Awards
เป็นเพลงที่ใช้พลังงานเต็มรูปแบบคล้ายกับของแนวไซเคเดลิกร็อก มีอิทธิพลต่อการแสดงจากจิมิ เฮนดริกซ์ เป็นเพลงบรรเลงคอรัสประกอบไปด้วยคอร์ดแป้นพิมพ์ซ้ำ 4 ส่วน องค์ประกอบที่อาศัยการตีกลอง และกีตาร์ที่แข็งแกร่งตลอดเวลาปิดด้วยเสียงกีต้าร์อย่างต่อเนื่อง ชื่อเพลงนี้ได้มาจาก "ain't no fury like a woman scorned" เป็นเวอร์ชันที่ตัวเองมีการเปลี่ยนแปลงเล็กน้อยจากวลีเก่าของ "Hell hath no fury like a woman scorned"